李元砺

李元砺（12世纪—1211年二月乙卯），郴州人，南宋举人、黑风峒变乱领袖。 嘉定元年（1208年），郴州桂阳县黑风峒峒首罗世传（又名罗孟二）反叛，是为黑风峒变乱首叛。郴州举人李元砺“素以武㫁鄉曲、群盜皆畏之”。李元砺亦被称为“黑风峒寇”，归为溪峒诸蛮一类。 嘉定二年（1209年），罗世传被招安。论功行赏时，李元砺“不及遂去为盗，盗推为帅”。当时，“江湖方艱食飢民及汰兵多附之”，李元砺部众逐至数万人规模，连破吉州、郴州下属诸县。朝廷下诏，派遣荆鄂江池大軍讨伐。当时，有侯押队者领兵戍龙泉境上，李元砺复用土豪黄从龙计，椎牛酾酒以犒官军。其部众至，官军皆醉，狼狈散走。李元砺初起时甚微，知道官方对自己的政策不一，故可玩弄官军。江西力战则求降湖南，湖南战则求降江西，牵制朝廷军队，使之不得相援。 嘉定三年（1210年）正月，宋宁宗下诏安抚楚、衡、郴、吉、南安等动乱之地。夏四月癸亥，李元砺进攻南雄州，游骑至韶州会江湖。当时，相关诸司都言李元砺请降。独知隆兴府王居安有所未白乃少俟之。既而王居安说，李元砺降书侮慢，有甘罚钱之语。李元砺部众既不能深入广南东路，又重新进犯江南西路。六月，池州副都统许俊、江州都统刘元鼎与李元砺交战皆失利。知潭州曹彦约亲自与李元砺部众交战亦败。李元砺部众势气愈炽。江西帅李玨、漕使王补之商议平定之策，各持其说。运司干办李璠说：“寇非吾民耶？岂必皆恶！有司贪刻者激之，将校之邀功者逼成之耳。反是而行之，则皆民矣。”李玨等说：“干办议是。谁可行者？”李璠请往，乃驻兵万安。十一月，李元砺迫近赣州。南安軍诏以重赏募人擒捕之。 嘉定三年十二月丙寅，罗世传缚李元砺以降，峒寇悉平。罗世传虽早被朝廷招安，但私下与李元砺相通。练木桥贼首李才全是罗世传同党。而李元砺自黄山之败有悔心，被王居安所利用。王居安告诉李元砺，“汝能擒送李才全，则贳尔之罪。”李元砺从其言。罗世传因此派李才全同党袭击李元砺的巢穴，俘虏他的妻儿。最终擒获李元砺。此前，李元砺欲擒罗世传，而先为罗世传所缚。被擒的李元砺部众有二十八人。江西、湖南安抚司皆称，与李元砺部大战于秋平野，生擒李元砺。湖南又言本司不敢争夺，已解赴江西矣。本来朝廷召来镇江都统制毕再遇，欲派遣毕再遇讨伐。 嘉定四年（1211年），江西西路安抚司捷报至朝廷。朝廷命令王居安同许俊召募李元砺同乡验明正身，“讫照条尽法施行”。二月乙卯，李元砺被以磔刑处决于吉州。 《宋史全文·卷三十》嘉定二年春正月庚子[……]十一月辛卯朔[……]是月郴州黑風峒寇李元礪為亂黑風洞屯在郴吉之間而地屬郴之桂陽縣初羅孟二者名世傳峒之首酋也去年世傳出掠省地已而受招詔補承節郎去年二月世傳之犯省地也郴州舉人李元礪嘗助官軍擊賊元礪素以武㫁鄉曲群盜皆畏之比世傳受招諭功行賞而元礪不及遂去為盜盜推為帥時江湖方艱食飢民及汰兵多附之遂至數萬至是連破吉郴諸縣詔遣荆鄂江池大軍討之　十二月壬戌[……]庚午嘉定三年春正月甲辰詔曰朕以眇躬君臨[……]共宣朝廷惠下之澤亟蘇民瘼庸副朕心其楚衡郴吉州南安等處盜賊惟捕渠魁外其餘脅從並行原貸許以自新又詔曰歲比旱蝗民食不登捐瘠流亡良可哀痛[……]夏四月癸亥李元礪犯南雄州游騎至韶州會江湖諸司言元礪請降獨知隆興府王居安有所未白乃少俟之既而居安言元礪降書侮慢有甘罰錢之語賊既不能入廣復犯江西　乙丑決行在繫囚釋杖以下[……]六月丁巳朔[……]是月池州副都統許俊江州都統劉元鼎與李元礪戰於江西皆不利知潭州曹彥約親與賊戰亦為所敗勢愈熾　[……]冬十月丙辰[……]丁丑推南雄州戰殁將士恩[……]十一月癸巳賞楚州平賊功　乙巳遣朝臣二人往兩淮路與提舉官議收浮鹽　李元礪迫贛州南安軍詔以重賞募人擒捕之 十二月丙辰詔江淮諸司嚴飭守令安集流民[……]湖南賊羅世傳縛李元礪以降峒寇悉平元礪欲圖世傳而先為世傳所縛其徒就執者二十有八人於是江西湖南安撫司皆言大戰於秋平野生擒元礪而湖南又言本司不敢爭奪已解赴江西矣奏未至會鎮江都統制畢再遇赴召朝論欲遣再遇討之於是元礪已就擒而朝廷未知也[……]嘉定四年[……]是月江西西路安撫司捷報至乃命王居安同許俊召募土人識認李元礪正身訖照條盡法施行時居安已械送元礪赴都既被命二月乙卯遂就磔元礪於吉州壬戌俊復言羅世傳生擒元礪已給元所降賞錢二萬緡乞授之官詔授世傳武翼郎閤門祗候[……] 《宋史·卷四百九十四》西南溪峒諸蠻下[……]嘉定元年，郴州黑風峒徭人羅世傳寇邊，飛虎統制邊寧戰沒，江西、湖南驚擾，知隆興趙希懌、知潭州史彌堅共招降之。二年，李元礪、羅孟二寇江西，攻破龍泉縣，李再興戰敗，死之，江州駐劄都統制趙選亦戰死。初，吉州獲賊長七人繫獄，土豪黃從龍為賊畫策，賂吉守李絪，得縱還，賊遂無所忌。有侯押隊者，領兵戍龍泉境上，元礪復用從龍計，椎牛釃酒以犒官軍。賊至，官軍皆醉，狼狽散走。寇之初起甚微，賊伺知議論不一，故玩侮官軍。方江西力戰則求降湖南，湖南戰則求降江西，牽制王師，使不得相應援。其後命工部侍郎王居安知豫章，擒獲之，溪峒略平。五年，臣僚上言：「辰、沅、靖等州舊嘗募民為弓弩手，給地以耕，俾為世業。邊陲獲保障之安，州縣無轉輸之費。比年多故，其制寢弛，徭蠻因之為亂，沿邊諸郡悉受其害。比申朝廷調兵招捕，曠日持久，蠻夷習玩，成其猖獗之勢。其如楊晟臺、李金、姚明教、羅孟二、李元礪、陳廷佐之徒，皆近事之明驗也。為今計者，宜講舊制，可紓饋餉之勞而得備禦之實，其安邊息民之長策歟。」 《宋史·卷三十九·本紀第三十九·寧宗三》嘉定元年春正月戊寅[……]二年春正月庚子[……]十一月辛卯朔[……]是月，郴州黑風峒寇李元礪作亂，衆數萬，連破吉、郴諸縣，詔遣荊、鄂、江、池四州軍討之。十二月甲子[……]三年春正月甲辰[……]三月丁酉，蠲都城及荒歉諸州民間逋負。己亥，以湖南轉運判官曹彥約知潭州，督捕峒寇。[……]夏四月癸亥，李元礪犯南雄州，官軍大敗。乙丑[……]六月丁己朔，日有食之。壬戌，命有司舉行寬恤之政十有九條[……]是月，池州副都統許俊、江州副都統劉元鼎與李元礪戰於江西，皆不利。知潭州曹彥約又與賊戰，亦爲所敗，賊勢愈熾。[……]冬十月壬申，雷。金遣使來賀瑞慶節。丁丑，推南雄州戰歿將士恩。十一月癸巳[……]是月，李元礪迫贛州、南安軍，詔以重賞募人討之。十二月丙辰，詔江、淮諸司嚴飭守令安集流民。戊午，婁機罷。丙寅，湖南賊羅世傳縛李元礪以降，峒寇悉平。辛巳[……]四年春正月己丑[……]二月乙卯，李元礪伏誅。壬戌，羅世傳補官，尋復叛[……] 《續資治通鑑·卷一百五十九》嘉定三年[……]三月，己亥，以湖南轉運判官曹彥約知潭州，督捕峒寇。[……]夏，四月，癸亥，峒寇李元礪偽請降，以書辭侮嫚，不許。元礪遂犯南雄州，官軍大敗。[……]六月，丁巳朔[……]是月，李元礪犯江西，池州副都統制許俊、江州副都統制劉元鼎戰不利；知潭州曹彥約又與賊戰，為賊所敗，賊勢益熾。江西帥李玨、漕使王補之議平之，而各持其說。運司幹辦李璠曰：「寇非吾民耶？豈必皆惡！有司貪刻者激之，將校之邀功者逼成之耳。反是而行之，則皆民矣。」玨等曰：「幹辦議是。誰可行者？」璠請往，乃駐兵萬安。會近峒諸巡尉，察隅保之尤無良者易置之，分兵守險，馳辯士諭以逆順禍福，於是旁峒頗有慕義而起者。[……]十一月，乙巳，議收浮鹽。李元礪迫贛州、南安軍，詔以重賞募人討之。[……]十二月，戊午[……]丙寅，羅世傳縛李元礪以降。時四州兵討元礪者皆失利，王居安以書曉許俊曰：「賊勝則民皆為賊，官勝則賊皆為民，勢之翕張，皆決於此舉。將軍素以勇名，為山賊所挫，可乎？」俊得書惶恐，乃為之盡力，敗賊于黃山。賊始懼，走韶州。居安駐軍廬陵，召土豪問便宜，皆言：「賊勇健矯捷，陟降險阻如猿猱，若鈔吾糧運，吾事危矣。」居安曰：「吾自有以破之。」先是世傳雖已降，而實陰與元礪相表裡，自黃山之敗，元礪有悔心，而練木橋賊首李才全，世傳之黨也。居安欲鬥羅、李，乃令人謂元礪曰：「汝能擒送才全，則貰爾之罪。」元礪從其言。居安賞元礪而厚撫才全，世傳果疑元礪之貳己，遂交惡。元礪率眾攻世傳，居安語俊曰：「兩虎鬥於穴，吾可成卞莊之功矣。」世傳嗾才全之黨襲元礪巢穴，俘其孥。元礪元所歸，世傳擒之以獻。元礪伏誅，峒寇悉平。